open-index/open-wikipedia-markdown huggingface dataset:
Sortavalas rajons

**Sortavalas rajons** () ir administratīvais rajons Krievijas Karēlijas Republikas dienvidrietumu daļā. Rajons robežojas ar Karēlijas Republikas Suojervi rajonu ziemeļaustrumos, Pitkjarantas rajonu austrumos un Lahdenpohjas rajonu dienvidrietumos, kā arī Somiju rietumos un ziemeļrietumos. Rajona dienvidaustrumu daļu apskalo Ladogas ezers.

Pēc nacionālā sastāvā rajona iedzīvotāji ir krievi (80,8 %), baltkrievi (8,6 %), karēļi (3,2 %) un ukraiņi (3,1 %). Pēc 1940. gada, kad rajons Ziemas kara rezultātā no Somijas tika iekļauts PSRS, to pametuši gandrīz visi somi.

Vjertsiļas pilsētciematā dzimis baltkrievu cilvēktiesību aizstāvis Aļaksandrs Bjaļackis (*Аляксандр Віктаравіч Бяляцкі*, 1962), Ruskealas cieemā dzimis somu politiķis Teuvo Aura (*Teuvo Aura*, 1912 — 1999).
Gilnara Memmedova

**Gilnara Memmedova** (; dzimusi ) ir Azerbaidžānas starptautiskā lielmeistare šahā (2012).

## Biogrāfija
Vairākkārt piedalījusies Pasaules un Eiropas junioru šaha čempionātos dažādās vecuma grupās, izcīnot 2006. gadā abos bronzas medaļas U16 vecuma grupā. Daudzkārtējā Azerbaidžānas sieviešu šaha čempionāta laureāte: 2009. gadā dalījusi 1.-2. vietu, 2010. gadā dalījusi 1.-2. vietu, 2011. gadā ieņēmusi 3. vietu, bet 2012. gadā dalījusi 3.-4. vietu. 2021. gada maijā uzvarējusi Azerbaidžānas sieviešu šaha čempionātā. 2025. gada februārī izcīnījusi bronzas medaļu Azerbaidžānas sieviešu šaha čempionātā pēc izslēgšanas sistēmas. 2025. gada aprīlī Rodā ierindojusies 10. vietā Eiropas individuālajā sieviešu šaha čempionātā. 2026. gada februārī izcīnījusi 3. vietu Azerbaidžānas šaha čempionātā sievietēm.

Par panākumiem turnīros FIDE 2011. gadā Memmedovai piešķīra starptautiskās meistares (WIM) nosaukumu, bet 2012. gadā - starptautiskās lielmeistares (WGM) nosaukumu.

Pārstāvējusi Azerbaidžānas komandu lielākajos komandu šaha turnīros:
* Pasaules šaha olimpiādēs piedalījusies 4 reizes (2010-2016). Individuālajā vērtējumā izcīnījusi zelta (2016) medaļu;
* Eiropas komandu šaha čempionātos piedalījusies 5 reizes (2009-2015, 2019). Komandu vērtējumā izcīnījusi bronzas (2019) medaļu. 2023. gadā Budvā Azerbaidžānas izlases sastāvā izcīnījusi 2. vietu Eiropas komandu šaha čempionātā.
* 2025. gadā Pasaules komandu šaha čempionātā izcīnījusi sudraba medaļu komandu vērtējumā.

## Atsauces

## Ārējās saites
Truļļeva

**Truļļeva** ir ciems Alūksnes novada Liepnas pagastā. Atrodas pagasta ziemeļrietumu centrālajā daļā 8 km no pagasta centra Liepnas, 25 km no novada centra Alūksnes un 227 km no Rīgas.

Apdzīvotā vieta atrodas pie autoceļa V401.

1897. gadā ciemā bija 2 sētas ar 60 cilvēkiem.
## Atsauces
Memmedova

**Memmedova** (; vīriešu dzimtē Memmedovs (*Məmmədov*)) ir azerbaidžāņu uzvārds. Cilvēki ar šo uzvārdu:
* Gilnara Memmedova (*Gülnar Məmmədova*; dzimusi 1991. gadā) — Azerbaidžānas šahiste;
* Nermina Memmedova (*Nərmin Məmmədova*; dzimusi 1999. gadā) — Azerbaidžānas šahiste.
Upmaļi (Liepnas pagasts)

**Upmaļi**, arī **Upmala** (augšzemnieku dialektā: **Upmola**), ir ciems Alūksnes novada Liepnas pagastā. Atrodas pagasta dienvidu daļā 9 km no pagasta centra Liepnas, 42 km no novada centra Alūksnes un 243 km no Rīgas. Apdzīvotā vieta daļēji izzudusi.

Apdzīvotā vieta atrodas nomaļus no autoceļa P42, Pērdejas upes krastā.

## Atsauces
Dodžu pils

{
  "type": "ExternalData",
  "service": "geoshape",
  "ids": "Q189883"
}

**Dodžu pils** () ir 14. gadsimta pils, kas celta Venēcijas gotikas stilā, viens no galvenajiem apskates objektiem Venēcijā un ziemeļu Itālijā. Pils bija Venēcijas dodžu (pilsētas vadītāju) rezidence. 1923. gadā tajā tika atvērts muzejs. Mūsdienās tas ir viens no 11 muzejiem, ko pārvalda pilsētas muzeju fonds.

Pils atrodas pazīstamākā Venēcijas laukuma — Sanmarko laukuma — malā.

## Ārējās saites

* 
* Palazzo Ducale ''Smarthistory ''vietnē
Semeņenko

**Semeņenko** () ir ukraiņu cilmes uzvārds. Cilvēki ar šo uzvārdu:

* Aleksandrs Semeņenko (*Олександр Семененко*; 1959) — ukraiņu šaha problēmists.
* Valērijs Semeņenko (*Валерій Семененко*; 1959) — ukraiņu šaha problēmists
SilverStone Technology

***SilverStone Technology Co.*** () ir uzņēmums, kas atrodas Taivānā. Tas ražo datoru korpusus, barošanas blokus un citas perifērijas ierīces personālajiem datoriem. 2003. gadā, *SilverStone Technology Co., Ltd* dibināja bijušie *[[Cooler Master]]* darbinieki.

*SilverStone* datoru korpusi konkurē entuziastu tirgū ar citiem datora korpusu ražotājiem, tostarp *[[Antec]]*, *[[Cooler Master]]*, *[[Thermaltake]]*, *[[Lian Li]]* un *[[Zalman]]*.

*Silverstone* produktu klāstā ietilpst barošanas bloks, dzesēšanas ventilatori un CPU siltuma novadošus radiatorus.

## Datoru korpusi
*SilverStone* ražo datoru korpusus dažādiem pielietojumiem. Katram pielietojumam ir savs konkrēts modeļa nosaukums.

## Skatīt arī
* Antec
* Cooler Master
* Corsair
* FSP Group
* Lian Li
* PCCooler
* Zalman

## Atsauces

## Ārējās saites
* 
* Vairāku Mazo Formu Faktoru sastāvdaļu recenzija no ''SilverStone''
Thermaltake

***Thermaltake Technology Co., Ltd.*** () ir uzņēmums, kas ražo datoru korpusus, barošanas blokus un dzesēšanas ierīces. Tā galvenā mītne atrodas Taibei, Taivānā. Tam pieder vairākas ražotnes kontinentālajā Ķīnā.

## Vēsture
*Thermaltake* tika dibināts Taivānā 1999. gadā. Tā mītne Amerikā tika izveidota vienlaicīgi ar birojiem Kalifornijā. 

## Skatīt arī
* Antec
* Cooler Master
* Corsair Components
* Deep Cool
* FSP Group
* Lian Li
* In Win Development
* NZXT
* PCCooler
* SilverStone Technology
* Zalman

## Atsauces

## Ārējās saites

* Thermaltake Official Site
* TteSPORTS Official Site
* LUXA2 Official Site
* Thermaltake Official Community Forum
Krīds: Rokija mantojums

**"Krīds: Rokija mantojums"** () ir 2015. gada ASV sporta drāmas filma. Filmas režisors un scenārija līdzautors ir Raiens Kūglers. Šis ir "Rokija" filmu cikla atvasinājums un sikvels. Maikls B. Džordans atveido Adonisu Džonsonu Krīdu, Apollo dēlu, bet Silvestrs Stallone — Rokiju Balboa. Filmā filmējās arī Tesa Tompsone, Filiša Rašāda, Antonijs Beleu un Greiems Maktavišs. Šī ir otrā filma pēc "Frūtveilas stacija", kur Džordans sadarbojas ar Kūgleru, kā arī Vudu Harisu, ar kuru viņš kopā piedalījās seriālā *[[The Wire]]*.

## Sižets
Adoniss Krīds nekad nav pazinis savu tēvu — leģendāro smagsvara čempionu boksā Apollo Krīdu, kurš nomira vēl pirms dēla dzimšanas, turklāt Adoniss ir ārlaulības bērns. Taču Apollo atraitne zēnam ir kļuvusi par gādīgu pamāti, devusi tam izglītību. Tomēr bokss ir viņam asinīs. Adoniss pamet labi apmaksātu darbu un dodas uz Filadelfiju, kur uzmeklē Rokiju Balboa un lūdz kļūt par viņa treneri. Rokijs, kurš ir kļuvis pavisam vecs un zaudējis visus savus tuviniekus, nevēlas būt saistīts ar boksu, tomēr viņš Adonisā saskata to pašu apņēmību, kāda savulaik piemita viņa sīvākajam pretiniekam un vēlāk labākajam draugam - Apollo. Rokijs piekrīt trenēt jauno sportistu, lai gan viņu pašu sagaida smaga cīņa ar, iespējams, nopietnāko pretinieku viņa dzīvē. No sākuma nolemts slēpt no sabiedrības, ka Adoniss ir Apollo dēls, bet vēlāk tas kļūst zināms. Adonisam paveras iespēja piedalīties mačā par pasaules čempiona titulu pret pašreizējo čempionu, tomēr — ar nosacījumu, ka jaunais puisis pieņems uzvārdu Krīds. Adoniss pēc ilgākas apdomāšanās piekrīt. Uzsākot cīņu katastrofāli neveiksmīgi, turpinājumā Adoniss saņemas un lieliski aizvada cīņu pret pasaules čempionu. Pēdējā raundā Adoniss pat nosūta pretinieku nokdaunā, taču pie tiesneša sauktā "9!" čempions tomēr pieceļas. Tāpat kā savulaik Rokija cīņā pret Apollo, arī šoreiz uzvara tiek piešķirta tikai pēc punktiem, pašreizējais čempions aizstāv titulu. Pašreizējais čempions, kas līdz šim uz Adonisu skatījās augstprātīgi, pasaka Adonisam, ka viņš ir lielisks bokseris, kuram pieder nākotne boksā un ne velti viņš paņēmis sava leģendārā tēva uzvārdu.

Filma beidzas ar to, ka Adoniss un Rokijs izkāpj no mašīnas un abi dodas uz "Rokija kāpnēm" Filadelfijā. Jau vecais un slimais Rokijs ar grūtībām tiek līdz augšai pa kāpnēm, kur jaunībā ir aizvadījis savus treniņus. Rokijs pasaka Adonisam, ka no turienes var ieraudzīt visu savu dzīvi.

## Atsauces

## Ārējās saites
Creed

***Creed*** ir amerikāņu rokgrupa no Talahasī, Floridā, kas dibināta 1994. gadā. Grupa kļuva atpazīstama postgrandža kustības popularitātes posmā (1990. gadu beigās un 2000. gadu sākumā), izdodot trīs secīgus vairāku platīna albumus. Albums *Human Clay* (1999) sasniedza RIAA dimanta statusu. *Creed* pārdevuši vairāk nekā 28 miljonus ierakstu ASV, vairāk nekā 53 miljonus albumu visā pasaulē, un bija devītā ienesīgākā mūzikas grupa 2000. gados.

## Atsauces

## Ārējās saites

*
Merkles koks

thumb|upright=1.4|Bināra Merkles koka piemērs. Jaucējvērtības 0—0 un 0—1 veidojas no datu bloku 1 un 2 vērtībām, bet jaucējvērtība 0 veidojas no jaucējvērtībām 0—0 un 0-1

Datorzinātnē un kriptogrāfijā **Merkles koks** () ir koks, kur jebkurš nelapas mezgls satur tā apakšmezglu iezīmes vai vērtības (ja apakšmezgls ir lapas mezgls) jaucējvērtību. Merkles koks atļauj efektīvu un drošu lielu datu struktūru verificēšanu. Tas ir nosaukts par godu datorzinātniekam Ralfam Merklem, kas to patentēja 1979. gadā.

Merkles koku izmanto Btrs un ZFS failu sistēmas (lai izvairītos no datu degradācijas), *[[BitTorrent]]* protokols, *[[Git]]* versiju kontroles sistēma, *[[Bitcoin]]*, *[[Ethereum]]* un citas kriptovalūtas, kā arī dažādas *[[NoSQL]]* datu bāzu vadības sistēmas, piemēram, *[[Apache Cassandra]]*.

## Skatīt arī
* Blokķēde
* Jaucējtabula

## Atsauces

## Ārējās saites
* Merkles koka ASV patents nr. 4 309 569
* SHA-256 Merkles koka implementācija valodā C
* Merkles koka implementācija valodā Java
ADATA Technology

[thumb|''ADATA'' [Pusvadītāju disks|SSD (ar stiprinājuma mehānismu)]]
***ADATA Technology Co., Ltd.*** (tradicionālā ķīniešu: 威剛科技股份公司) ir Taivānas zibatmiņas un datu zglabāšanas ierīču ražotājs, ko 2001. gada maijā dibinājis Saimons Čens (tradicionālā ķīniešu: 陳立白). Tā galvenā produktu līnija sastāv no DRAM moduļiem, USB zibatmiņām, USB cietajiem diskiem un atmiņas kartēm, CompactFlash un Secure Digital formāta. *ADATA* ir izpētījis arī citus tirgus, piemēram, digitālo gleznu rāmju, pusvadītāju disku, ExpressCard, kā arī LED apgaismojumu. 2007. gadā *ADATA* bija trešais lielākais DRAM ražotājs pasaulē ar tirgus daļu 7,6% un pasaules ceturtais lielākais zibatmiņas produktu ražotājs. 2008. gadā *ADATA* kapitāls bija 55,55 miljoni ASV dolāru un tirgus kapitalizācija 305,16 miljoni dolāru. Tas ir paplašinājis savu biznesu Eiropā un Amerikā, bet joprojām konkurē ar savu sāncensi Āzijā — *[[Samsung Electronics|Samsung]]*, kļūstot par pasaulē otro lielāko DRAM moduļu piegādātāju ar 7,1 % tirgus daļu.

## Atsauces

## Ārējās saites

* Oficiālā tīmekļa vietne
* Rūpniecības / Serveru produktu tīmekļa vietne 
* Oficiālā tīmekļa vietne, Tradicionālajā Ķīniešu valodā
* ADATA LED apgaismojuma tīmekļa vietne
Longbīčas Grand Prix

**Longbīčas ''Grand Prix***, oficiālajā nosaukumā pazīstama arī kā *'Longbīčas *Toyota Grand Prix**' (), ir [[Amerikas Savienotās Valstis|ASV]] *IndyCar Series* sacīkšu trase [[Longbīča]]s ielās, [[Kalifornija|Kalifornijā]]. Longbīčas *Grand Prix* parasti tiek rīkota [[aprīlis|aprīlī]] un ir vecākā ielu sacīkste [[Ziemeļamerika]]s kontinentā. Sacīkste pirmo reizi tika aizvadīta 1975. gadā un kopš tās reizes ir norisinājusies 42. reizes. Pašreizējais [[2016. gada Longbīčas Grand Prix|2016. gada Longbīčas *Grand Prix'']] uzvarētājs ir francūzis Simons Paženo. Savukārt visvairāk uzvaru — sešas — Longbīčas ielu sacīkstē ir izcīnījis amerikānis Als Ansers.
Karloss Sainss jaunākais

**Karloss Sainss Vaskezs de Kastro** (; dzimis  Madridē), pazīstams arī kā **Karloss Sainss jaunākais** (*Karloss Sainss Jr.*) jeb vienkārši kā **Karloss Sainss**, ir profesionāls spāņu pirmās formulas sacīkšu braucējs, kurš . sezonā pārstāv *[[Williams F1|Williams-Mercedes]]* komandu. Karloss Sainss jaunākais ir divkārtējā Pasaules rallija čempiona Karlosa Sainsa dēls.

## Karjera
Karjeru sāka kartingā. 2010. gadā sāka piedalīties *Formula BMW* sacensībās, pārstāvot *EuroInternational* komandu. Viņš kļuva arī par *Red Bull Junior Team* programmas dalībnieku. Karjeras turpinājumā startēja *Formula Renault 2.0*, *[[Formula 3]]*, *[[GP3 Series]]* un *Formula Renault 3.5 Series* sacensībās. 2011. gadā uzvarēja *Formula Renault 2.0* Ziemeļeiropas kausā (NEC). 2014. gadā kļuva par *Formula Renault 3.5 Series* uzvarētāju.

2015. gadā Sainss kļuva par pilotu *[[Formula 1]]* komandā *[[Scuderia Toro Rosso|Toro Rosso]]*. Viņa komandas biedrs bija Makss Verstapens. Jau savā pirmajā sacīkstē Austrālijas ''Grand Prix'' izcīnīja punktus, finišējot 9. vietā. 2015. gada sezonā ieguva 18 punktus, ieņemot 15. vietu kopvērtējumā. 2016. gada vasarā tika paziņots, ka arī 2017. gada F1 sezonā Karloss Sainss jr. turpinās pārstāvēt *Scuderia Toro Rosso* komandu. Savā otrajā sezonā *Formula 1* ar 46 punktiem ierindojās 12. vietā kopvērtējumā. 2017. gada sezonas izskaņā, sākot ar ASV ''Grand Prix'', Sainss sāka pārstāvēt *[[Renault F1]]* komandu, kurā brauca līdz 2018. gada beigām.

2019. gada sākumā Sainss pievienojās *[[McLaren]]* komandai, aizvietojot Fernando Alonso un kļūstot par Lando Norisa komandas biedru. 2019. gada Brazīlijas ''Grand Prix'', ieņemot 3. vietu, pirmo reizi kāpa uz goda pjedestāla F1 sacensībās. 2019. gada sezonas kopvērtējumā ieņēma 6. vietu un izcīnīja 96 punktus.

Arī nākamajā sezonā ieņēma 6. vietu, vienās sacīkstēs kāpjot uz goda pjedestāla (2. vieta Itālijas Grand Prix). 2020. gada Štīrijas *Grand Prix* pirmo reizi karjerā uzstādīja ātrāko apļa laiku. Pirms 2021. gada sezonas parakstīja divu gadu līgumu ar *[[Scuderia Ferrari|Ferrari]]*, aizvietojot Sebastiānu Fetelu. Sezonas laikā četras reizes izcīnīja vietu uz goda pjedestāla — 2. vieta Monako un 3. vieta Ungārijas, Krievijas un Abū Dabī ''Grand Prix''. Sezonas kopvērtējumā tika iegūta 5. vieta.

## Atsauces

## Ārējās saites

*   
* 
* Karloss Sainss F1 mājaslapā  
* Statistika ''driverdb.com'' vietnē
Džeina Mārpla

**Džeina Mārpla** (), pazīstama kā **Mis Mārpla**, ir Agatas Kristi izdomāts literārs tēls, kas iesaistās dažādu noziegumu atklāšanā kā amatiere-detektīve. Viņa attēlota kā pavecāka sieviete, kas dzīvo nelielā ciemā Sentmērimīdā. Mis Mārpla darbojas 12 Agatas Kristi romānos un 20 stāstos, tai skaitā: 
* "Pulksten 4.50 no Pedingtonas"
* "Bertrama viesnīca"
* "Nemezīda"

Pirmoreiz parādījusies Agatas Kristi īsajā stāstā "Otrdienas nakts klubs", kas tika publicāts britu literārajā žurnālā *The Royal Magazine* 1927. gada decembrī. Pēdējoreiz Mis Mārpla darbojas romānā "Guļošā slepkava: Mis Mārplas pēdējā lieta".
Sortavala

**Sortavala** (, , ) ir pilsēta Karēlijas Republikā Krievijas Federācijā. Sortavalas rajona centrs Ladogas ezera ziemeļu krastā. 

## Vēsture

Pilsēta pirmoreiz minēta 1468. gadā, un apdzīvotās vietas krieviskais nosaukums līdz pat 1918. gadam bija **Serdoboļa** (). 1617. gadā, Ingrijas kara rezultātā, apdzīvotā vieta nokļuva Zviedrijas sastāvā. 1632. gadā tā ieguva pilsētas tiesības. Pēc Ziemeļu kara, 1721. gadā, Sortavalu iekļāva Krievijas impērijā, bet 1812. gadā tā tika iekļauta Somijas lielhercogistē. Pēc Krievijas impērijas sabrukuma pēc Pirmā pasaules kara, Sortavala iekļāvās neatkarīgajā Somijā (kā daļa no Vīpuri lēnes). Ziemas kara rezultātā pilsēta tika iekļauta PSRS, bet pilsētas somu iedzīvotāji evakuējās uz Somiju. Turpinājuma kara laikā no 1941. gada augusta līdz 1944. gada septembrim pilsētu ieņēma somu karaspēks. Pēc kara to atkal iekļāva PSRS.

## Atsauces

## Ārējās saites

*virtuālā Sortavala  , ,
Viljetupe

**Viljetupe** (arī **Viljete**, **Viljetiņa**) ir Pūres labā krasta pieteka Tukuma novadā. 

Sākas uz ziemeļiem no Mazlamiņiem. Tek dienvidu virzienā. Ietek Pūrē pie Dzintara. Viljetupi šķērso valsts autoceļi V1480 (Viljeta–Pūres stacija–Kļaviņi) un V1438 (Pūre-Lamiņi), tās krastos atrodas Dzintars.

## Atsauces
Zvārīte

**Zvārīte** (arī **Zvarīte**, **Zvāre**) ir Abavas labā krasta pieteka Tukuma novadā. 

Tek rietumu virzienā. Ietek Abavā pie Meiniķiem. Zvārīti nešķērso valsts autoceļi, tās krastos neatrodas lielas apdzīvotās vietas.

## Atsauces
Bonifācijs IX

**Bonifācijs IX** (; dzimis ap 1350. gadu; pilsoniskais vārds — **Pjero Tomačelli** (*Piero Tomacelli*), miris ) bija Romas pāvests no 1389. gada līdz nāvei 1404. gadā.

Bonifācijs IX bija otrais Romas pāvests Rietumu shizmas laikā, kas turpinājās līdz 1417. gadam. Bonifācija IX pontifikāta laikā Aviņonā rezidēja antipāvesti Francijas karaļa aizsardzībā, iesākumā Klements VII, bet vēlāk - Benedikts XIII. Bonifācijs IX bija jaunākā persona 14. gadsimtā, kas kļuva par pāvestu. Bonifāciju IX atbalstīja Anglija, Portugāle un Ungārija, bet Aviņonas antipāvestus - Francija, Neapoles Karaliste un Skotija. 1391. gadā Romā tika kanonizēta Zviedrijas Brigita. Notika divi Romas jubilejas gadi. Izplatījās flagellonu kustība. Kūrijā esot plaucis nepostisms un indulgenču tirdzniecība.

## Ārējās saites
Suojervi rajons

**Suojervi rajons** () ir administratīvais rajons Krievijas Karēlijas Republikas dienvidrietumu daļā. Rajons robežojas ar Karēlijas Republikas Muezerskas rajonu ziemeļos, Medvežjegorskas rajonu ziemeļaustrumos, Kondopogas rajonu austrumos, Prjažas rajonu dienvidaustrumos, Pitkjarantas rajonu dienvidos un Sortavalas rajonu dienvidrietumos, kā arī Somiju rietumos.

Pēc nacionālā sastāvā rajona iedzīvotāji ir krievi (67,8 %), baltkrievi (13,0 %), karēļi (10,2 %) un ukraiņi (3,0 %). Pēc 1940. gada, kad rajons Ziemas kara rezultātā no Somijas tika iekļauts PSRS, to pametuši gandrīz visi somi.

Naistenjervi ciemā dzimis baltkrievu biatlonists Aļehs Rižankovs (*Алег Уладзіміравіч Рыжанкоў*, 1967).

## Ārējās saites
Suojervi

**Suojarvi** (, , ) ir pilsēta  Karēlijas Republikā Krievijas Federācijā. Suojervi rajona centrs. 

## Vēsture
Pilsēta pirmoreiz minēta 1589. gadā. Pēc Ingrijas kara 1617. gadā tā nokļuva Zviedrijas sastāvā. 1963. gadā tā ieguva pilsētas tiesības. Pēc Lielā Ziemeļu kara 1721. gadā Suojarvi pakļāva Krievijas impērija, 1812. gadā to iekļāva Somijas lielhercogistē. Pēc Krievijas impērijas sabrukuma Suojervi atradās neatkarīgajā Somijas Republikas sastāvā. 

Ziemas kara pirmajās dienās Suojervi okupēja Sarkanā armija, somu iedzīvotājus 1940. gadā PSRS varas iestādes izveda uz Karēlijas vidienes nometnēm. Turpinājuma kara laikā no 1941. gada augusta līdz 1944. gada septembrim pilsētu ieņēma somu karaspēks. Pēc kara to iekļāva Karēļu-Somu PSR.

## Atsauces

## Ārējās saites
Sīļupīte

**Sīļupīte** (augštecē **Vērpeļstrauts**) ir Klūgas kreisā krasta pieteka Saldus novada rietumos, uz ziemeļiem no Veldrēm. Tek rietumu-ziemeļrietumu virzienā. 

## Atsauces
Birztala (ciems)

**Birztala** (arī **Brīvnieki**) ir apdzīvota Tukuma novada Sēmes pagastā. Atrodas pagasta dienvidos 2,7 km no pagasta centra Sēmes, 7,0 km no novada centra Tukuma un 79,9 km no Rīgas.

Apdzīvotā vieta atrodas pie autoceļa P131 (Tukums—Ķesterciems—Mērsrags—Kolka) un V1436 (Brīvnieki–Dzirciems–Jēči) krustojuma.

## Atsauces
Brizule

**Brizule** ir ciems Tukuma novada Sēmes pagastā. Atrodas pagasta ziemeļu daļā 6,4 km no pagasta centra Sēmes, 15,6 km no novada centra Tukuma un 84,6 km no Rīgas.

Apdzīvotā vieta atrodas pie autoceļa V1489 (Brizule–Rideļi). Ciemā atrodas Brizules muižas kungu māja un grāfu Lambsdorfu kapliča.

## Atsauces
Avecāno

**Avecāno** (,  vai ) ir pilsēta Itālijā, Abruco reģionā. 2016. gadā Avecāno dzīvoja 42,5 tūkstoši iedzīvotāju. Tā ir otra lielākā pilsēta L'Akvilas provincē un sestā lielākā Abruco reģionā. 1915. gadā pilsētu nopostīja zemestrīce. Otrreiz tā tika nopostīta 1944. gadā, kad tā tika sabombardēta Otrā pasaules kara laikā.

## Ārējās saites
Baltene

**Baltene** (arī **Baltenis**) ir beznoteces ezers Tukuma novada Sēmes pagasta ziemeļos, uz ziemeļaustrumiem no Brizules.

## Atsauces
Bebru dīķis

**Bebru dīķis** ir ūdenstilpe Tukuma novada Sēmes pagasta rietumos, uz dienvidiem no Līkaiņiem. Izteka — grāvis uz Lāčupīti. Dienvidrietumos no dīķa atrodas valsts autoceļš P131 (Tukums—Ķesterciems—Mērsrags—Kolka).

## Atsauces
AMOS-6

***AMOS-6*** () bija Izraēlas uzņēmuma *[[Spacecom]]* sakaru pavadonis, kas zaudēts raķetes eksplozijā 2016. gada 1. septembrī.

## Pavadonis
*AMOS-6* izgatavoja uzņēmums *[[Israel Aerospace Industries]]* (*IAI*) uz platformas *AMOS 4000* bāzes. 
Līgums ar *IAI* par *AMOS-6* izgatavošanu noslēgts 2012. gada jūnijā.
Pavadonim bija 39 Ku, 24 Ka un 2 S joslas raidītāji.
To bija paredzēts ievadīt ģeostacionārajā orbītā punktā 4° rietumu garuma, kur nomainītu *[[AMOS-2]]* un kalpotu sakaru nodrošināšanai klientiem Eiropā, Tuvajos Austrumos un Āfrikā.

Pavadonis pasūtītājam maksāja 200 miljonus ASV dolāru.

## Raķetes eksplozija
*AMOS-6* orbītā bija plānots palaist  07:00 UTC ar nesējraķeti *[[Falcon 9 v1.2]]* no Kanaveralas zemesraga Gaisa spēku stacijas starta laukuma *SLC-40*.

Dažas dienas pirms starta, 1. septembrī bija plānota raķetes dzinēju standarta pārbaude, tos uz īsu brīdi iedarbinot. Degvielas uzpildīšanas laikā 13:07 UTC pie augšējās pakāpes sašķidrinātā skābekļa tvertnes notika uzliesmojums, kas izraisīja sprādzienu. Tā kā raķetei jau bija uzmontēta derīgā krava, tad arī *AMOS-6* tika iznīcināts. Sprādzienā bojāts arī starta laukums.

Analizējot datus un atlūzas, secināts, ka avāriju izraisījis caurums otrās pakāpes sašķidrinātā skābekļa tvertnes kriogēnajā hēlija sistēmā.

## Atsauces

## Ārējās saites
* AMOS-6 Spacecom 
* Anomaly Updates SpaceX 
* AMOS 6 Gunter's Space Page
Ciemene

**Ciemene** (arī **Ciemenes ezers**, **Ciemenis**, **Sēmenes ezers**) ir ezers Tukuma novada Sēmes pagasta ziemeļos, uz ziemeļaustrumiem no Brizules.

## Atsauces
Auču strauts

**Auču strauts** ir Sēmesupes kreisā krasta pieteka Tukuma novadā. 

Tek ziemeļrietumu virzienā. Ietek Sēmesupē augšpus Mucēnu mājām. Auču strautu nešķērso valsts autoceļi, tā krastos nav lielu apdzīvoto vietu.

## Atsauces
Makalu

**Makalu** (, , ) ir piektā augstākā virsotne uz Zemes. Tās augstums virs jūras līmeņa ir 8485 metri. Atrodas Himalajos, 19 km uz dienvidaustrumiem no pasaules augstākās virsotnes Everesta. Pirmie, kas uzkāpa Makalu, ir amerikāņu alpīnista Viljama Siri (*William Siri*) vadītā grupa. To viņi paveica 1954. gadā. Latvijas alpīnisti Ata Plakana vadībā mēģināja uzkāpt Makalu 2008. gadā. Viņiem tas neizdevās, līdz virsotnei pietrūka 200 metru pa vertikāli. Pagaidām (2016. gadā) neviena Latvijas ekspedīcija nav sasniegusi Makalu kalna virsotni.

## Ārējās saites
Autoskopija

**Autoskopija** () ir halucinācijas veids, kad cilvēks redz pats sevi no malas. Termina izcelsme ir no grieķu valodas vārdiem  ("pats") un  ("skatītājs"). Autoskopija ir ārpusķermeņa pieredzes paveids.
Baznīclejas strauts

**Baznīclejas strauts** ir Rideļu dzirnavezera pieteka Tukuma novadā. 

Tek ziemeļrietumu virzienā. Ietek Redeļu dzirnavezerā no dienvidiem. Baznīclejas strautu šķērso valsts autoceļš V1435 (Līgas–Zentene–Rideļi), tā krastos nav lielu apdzīvoto vietu.

## Atsauces
Urbāns VI

**Urbāns VI** (; dzimis ap 1318. gadu; pilsoniskais vārds — **Bartolomeo Prinjano** (*Bartolomeo Prignano*), miris ) bija Romas pāvests no 1378. gada līdz nāvei 1389. gadā.

Urbāna VI laikā sākās Rietumu shizma, kuras laikā tika izvirzīti vairāki pāvesti vienlaicīgi. Shizma tika atrisināta Konstances koncilā no 1414. līdz 1418. gadam. Urbāns ir līdz mūsdienām pēdējais pāvests, kurš pirms tam nebija kardināls. 

Pēc pāvesta Gregora XI nāves, Romas pūļa spiediena apstākļos, Urbāns VI konklāvā tika ievēlēts par pāvestu. Īsi pēc pontifikāta sākuma politisku iemeslu un pāvesta rakstura īpašību dēļ kardināli sapulcējās Ananji un 9. augustā atcēla iepriekšējā koncila lēmumu, bet 20. septembrī Fondi par pāvestu ievēlēja Klementu VII. Sakāvis Klementa VII piekritējus Romā un tās apkārtnē, Urbāns VI pievērsās Neapoles karalistes iekšpolitikai, atbalstot savas iepriekšējās aizbildnes Neapoles Džovannas gāšanu no troņa. 1385. gadā, apspiežot sazvērestību, pēc Urbāna VI pavēles tika ieslodzīti un sodīti ar nāvi pieci kardināli. Miris 1839. gadā no traumām, ko ieguva krītot no mūļa.

## Ārējās saites
Anna no "Zaļajiem jumtiem"

**Anna no "Zaļajiem jumtiem"** () ir kanādiešu rakstnieces Lūsijas Modas Montgomerijas romāns rakstīts visiem vecumiem, bet to uzskata par bērnu literatūras klasiku. Pirmoreiz romāns izdots 1908. gadā. Grāmata vēsta par 11 gadus veco meiteni Annu Šērliju, kuru kļūdas pēc nosūta pie brāļa un māsas Metjū un Marillas Katbertiem. Abi ir sasnieguši cienījamu vecumu un cerēja adoptēt spēcīgu puisi, kas viņiem palīdzētu uzturēt māju, dārzu un dzīvniekus izdomātajā Eivonlijas pilsētiņā Prinča Edvarda salā Kanādā. Grāmata stāsta par to, kā Anna tiek galā ar dzīvi pie Katbertiem, skolā un pilsētiņā. Nākamā grāmata šajā sērijā ir "Anna no Eivonlijas".

Kopš grāmatas publicēšanas tā ir tikusi tulkota 36 valodās un pārdevusi vairāk nekā 50 miljonus kopiju, kas to padara par vienu no visu laiku populārākajām grāmatām.
Esena muiža

[thumb|270px|Skats uz Gotāna muižiņas ēku pie Spilves pļavām 1785. gadā (no [Johans Kristofs Broce|Broces kolekcijas).]]
thumb|270px|Esena muižas ēkas vieta 2016. gadā
**Esena muiža** (), saukta arī par **Lielo muižu**, **Spilves muižu** un **Gotāna muižu**, ir vieta Dzirciema ielas ziemeļu galā Spilves apkaimē Pārdaugavā.

Pāris gadsimtus tās atpazīstamākā vieta bija muižas ēka, kas tagad pēc ugunsgrēka ir nojaukta. Tās apkaimē saglabājušies ainaviskas nozīmes koku stādījumi.

## Muižas ēka
Vēlākās Esena muižas apkaimi poļu-zviedru kara laikā 1615. gadā iegādājās rātskungs Kaspars Dreiliņš (*Dreiling*). Viņa meita ar savu vīru rātskungu Andreju Gotānu (*Gothans*) uzcēla īpašumā muižas ēku. Pašreizējo nosaukumu muiža ieguva pēc 1774. gada, kad tā nonāca Rīgas Doma un Pētera baznīcas luterāņu draudžu mācītāja Imanuela Justa Esena īpašumā.  19. gadsimta beigās muižu iegādājās krievu tirgotāja Popova atraitne.

Pēc Latvijas okupācijas muižu nacionalizēja un dārzu teritorijā izveidojās mazdārziņu kooperatīvs, kurš likvidēts 2000. gadu sākumā. 1995. gadā Popova radinieki muižu atguva un 2001. gadā teritorijas pārvaldīšanas tiesības ieguva SIA "Popova legāts".

Līdz 2012. gadam muižas ēka bija apdzīvota, bet pēc daļēja ugunsgrēka tā tika iekonservēta. 2013./2014. gadā ēkā atkal izcēlās ugunsgrēks, un pusotru gadu pēc tā, 2015. gadā, ēku nojauca. Muižas pagraba drupas ir saglabātas.

2017. gadā "Popova legāts" iesaistījās biedrības "Esena Pārdaugavas dārzi" izveidē un 2018. gadā dārzu teritorija tika pārveidota par īrējamu brīvdabas dārziņu un pasākumu vietu. Teritorijas īpašnieki ir uzņēmēja Arnolda Laksas bērni. Bijušās muižas ēkas vietā šobrīd ir uzcelta jauna ēka.

## Literatūra
* Kaupuža D. Rīgas muižiņas. Latvijas architektūra, Rīga, 2005, 95. lpp.

## Ārējās saites
* Esena muiža
*Esena pārdaugavas dārzi

## Atsauces
Groseto

**Groseto** (, ) ir pilsēta Itālijā, Toskānas reģionā. Tas ir Groseto provinces administratīvais centrs. 2024. gadā Groseto dzīvoja 81,5 tūkstoši iedzīvotāju. Tā ir astotā lielākā Toskānas pilsēta pēc iedzīvotāju skaita. Groseto centrs atrodas 14 km attālumā no Tirēnu jūras.

Pilsēta ir radusies viduslaikos. Pirmo reizi dokumentos tā pieminēta 803. gadā.

2001. gadā Groseto notika Eiropas vieglatlētikas čempionāts junioriem, bet 2004. gadā — Pasaules vieglatlētikas čempionārs junioriem.

2024. gadā Groseto tika izvēlēta par Eiropas zaļo viedā tūrisma pionieri. Ar šo Eiropas Komisijas piešķirto apbalvojumu tiek atzīti mazi, netradicionāli un jauni ilgtspējīga tūrisma galamērķi Eiropā, un Groseto tika izvēlēta  40 citu Eiropas pilsētu konkurencē.
## Ievērojamas personības
Groseto dzimuši vai dzīvojuši:
* Frīdrihs II Hoenštaufens (1194—1250) bija viens no ietekmīgākajiem 13. gadsimta pirmās puses valdniekiem Eiropā no vācu Hoenštaufenu dinastijas,
* Lučo Korsi (itāļu: Lucio Corsi, 1993) ir itāļu dziedātājs un dziesmu autors.
## Atsauces

## Ārējās saites
Kubuliņa

**Kubuliņa** (vīriešu dzimtē Kubuliņš) ir latviešu cilmes uzvārds. Cilvēki ar šo uzvārdu:
* Anda Kubuliņa (1942) — latviešu literatūras kritiķe un literatūrzinātniece;
* Elīna Kubuliņa-Vilne (1986) — latviešu dzejniece un fotogrāfe.

## Skatīt arī
* Kubliņa
Asipoviču rajons

**Asipoviču rajons** (, ) ir  Baltkrievijas administratīvais rajons Mogiļevas apgabala rietumos. Tas robežojas ar Mogiļevas apgabala Kļičavas rajonu austrumos, Babruiskas rajonu dienvidaustrumos un Hluskas rajonu dienvidos, kā arī Minskas apgabala Starija Darohu rajonu dienvidrietumos, Puhaviču rajonu rietumos, Červjeņas rajonu ziemeļrietumos un Bjerazino rajonu ziemeļos.

Rajona Jaļizavas ciematā dzimuši airētāji Aļaksandrs Bagdanovičs (*Аляксандр Віктаравіч Багдановіч*, 1982) un Andrejs Bagdanovičs (*Андрэй Віктаравіч Багдановіч*, 1987).

## Ārējās saites
Zādzība

thumbnail|200px|Divi jauni klaidoņi zog zābaku pāri. 1884. gada zīmējums
**Zādzība** ir neatļauta svešas mantas ņemšana un iegūšana savā īpašumā bez tās iepriekšējā īpašnieka atļaujas. Zādzība parasti notiek slepeni — brīdī, kad mantas īpašnieks to neredz un nezina. Dažreiz zādzība ir saistīta ar ielaušanos kāda ēkā vai teritorijā. Daudz retāk notiek atklātas zādzības. Personu, kas veic zādzību, sauc par zagli.

Svešas mantas iegūšanu ar vardarbību vai tās piedraudēšanu sauc par laupīšanu. Savukārt piesavināšanās ir svešas mantas izmantošana prettiesiski vai izšķērdēšana, ja tā ir bijusi uzticēta vai nodota lietošanai personai, kas to piesavinājās. Kā atsevišķs zādzības gadījums ir krāpšana, kad svešas mantas iegūst, izmantojot uzticēšanos vai ar viltu.

## Likumdošana Latvijā
Latvijā zādzība ir prettiesiska darbība. Latvijas krimināllikuma 175. pants paredz atbildību zādzības gadījumā. Šī paša likuma 176. pants paredz kriminālatbildību laupīšanas gadījumā, bet 177. pants — krāpšanas gadījumā, savukārt 179. pants — par piesavināšanos.

## Ārējās saites
*  175. pants par zādzību.
Jolanta Zavadzka

**Jolanta Zavadzka** (; dzimusi  Vroclavā) ir Polijas starptautiskā lielmeistare šahā (2005).

## Biogrāfija
Piecas reizes uzvarējusi Polijas junioru šaha čempionātos dažādās vecuma grupās: 1997. gadā U10 vecuma grupā, 1999. gadā U12 vecuma grupā, 2003. gadā U16 vecuma grupā, 2004. gadā U18 vecuma grupā un 2005. gadā U20 vecuma grupā. Pārstāvējusi Poliju arī Pasaules un Eiropas junioru šaha čempionātos, kur lielāko panākumu guvusi 2007. gadā Erevānā, kad izcīnījusi sudraba medaļu Pasaules junioru čempionātā. 2010. gadā piedalījusies Pasaules sieviešu šaha čempionātā pēc izslēgšanas sistēmas, kurā zaudējusi 1. kārtā. 2015. gadā dalījusi pirmo vietu lielmeistara normas turnīrā Marianske Lāznē (Čehija).

Kopš 2001. gada regulāri piedalījusies Polijas sieviešu šaha čempionāta finālos. Šajos turnīros izcīnījusi 14 medaļas: 4 zelta (2006, 2011, 2015, 2018), 6 sudraba (2007, 2009, 2013, 2014, 2016, 2021) un 4 bronzas (2005, 2010, 2012, 2019). 2020. gada augustā ierindojusies 5. vietā Polijas sieviešu šaha čempionātā. 2021. gada novembrī Rīgā ierindojusies 11. vietā 2021. gada "FIDE Chess.com Grand Swiss" turnīrā sievietēm.

2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Marinu Ņečajevu, 2. kārtā uzvarējusi Humpi Koneru, bet 3. kārtā zaudējusi Žansajai Abdumalikai.

2023. gada aprīlī Varšavā ierindojusies 6. vietā Polijas sieviešu šaha čempionātā.

Sekmīgi pārstāvējusi Polijas komandu lielākajos komandu šaha turnīros:
* Pasaules šaha olimpiādēs piedalījusies 6 reizes (2006-2016). Komandu vērtējumā izcīnījusi sudraba (2016) medaļu. Individuālajā vērtējumā izcīnījusi sudraba (2012) medaļu;
* Eiropas komandu šaha čempionātos piedalījusies 6 reizes (2005-2015). Komandu vērtējumā izcīnījusi zelta (2005), 2 sudraba (2007, 2011) un bronzas (2013) medaļas. Individuālajā vērtējumā izcīnījusi sudraba (2011) medaļu;
* Pasaules komandu šaha čempionātā piedalījusies 3 reizes (2007-2009, 2015). Individuālajā vērtējumā izcīnījusi bronzas (2007) medaļu.

Par panākumiem turnīros FIDE 2003. gadā Zavadzkai piešķīra starptautiskās meistares (WIM) nosaukumu, bet 2005. gadā - starptautiskās lielmeistares (WGM) nosaukumu.

## Atsauces

## Ārējās saites
Zavadzka

**Zavadzka** var būt:
* Beata Zavadzka (*Beata Zawadzka*; 1986) — Polijas šaha lielmeistare;
* Jolanta Zavadzka (*Jolanta Zawadzka*; 1987) — Polijas šaha lielmeistare.
Klaudia Kulona

**Klaudia Kulona** (; dzimusi  Košalinā) ir Polijas starptautiskā lielmeistare šahā (2014).

## Biogrāfija
Šahu sākusi spēlēt septiņu gadu vecumā. Kopš 2002. gada piedalījusies Polijas junioru šaha čempionātos. 2008. gadā kļuvusi Eiropas junioru šaha čempionāta sudraba laureāti U16 vecuma grupā. 2007. gadā debitējusi Polijas sieviešu šaha čempionāta finālā un ierindojusies 7. vietā.
2014. gadā Katovicē uzvarējusi Polijas studenšu šaha čempionātā, kā arī Varšavā izcīnījusi bronzas medaļu Polijas sieviešu šaha čempionātā. Šajā pašā gadā izcīnījusi zelta medaļas gan komandu, gan individuālajā vērtējumā Pasaules augstskolu šaha čempionātā Katovicē. 2014. gadā Vroclavā uzvarējusi Kristīnas Radzikovskas šaha memoriālā. 2015. gadā otru reizi pēc kārtas uzvarējusi Polijas studenšu šaha čempionātā. 2017. gadā Varšavā izcīnījusi sudraba medaļu Polijas sieviešu šaha čempionātā. 2020. gada augustā izcīnījusi sudraba medaļu Polijas sieviešu šaha čempionātā, papildus mačā par 1. vietu ar 0:2 piekāpjoties Karinai Cifkai. 2021. gada maijā Bidgoščā uzvarējusi Polijas sieviešu šaha čempionātā. 2023. gada aprīlī Varšavā ierindojusies 7. vietā Polijas sieviešu šaha čempionātā. 2024. gada martā uzvarējusi Vācijas atklātajā sieviešu šaha čempionātā Augsburgā. 2024. gada septembrī izcīnījusi 3. vietu Karaghandi apgabala atklātā čempionāta "B" turnīrā. 2025. gada aprīlī Rodā ierindojusies 14. vietā Eiropas individuālajā sieviešu šaha čempionātā. 2025. gada maijā uzvarējusi Polijas šaha čempionātā sievietēm. 2025. gada septembrī Samarkandā ierindojusies 54. vietā "FIDE Women's Grand Swiss" turnīrā sievietēm.

Pārstāvējusi Polijas komandu lielākajos komandu šaha turnīros:
* Pasaules šaha olimpiādēs piedalījusies 2 reizes (2014-2016). Komandu vērtējumā izcīnījusi sudraba (2016) medaļu. Individuālajā vērtējumā izcīnījusi bronzas (2016) medaļu;
* Eiropas komandu šaha čempionātos piedalījusies 2013. gadā. 2025. gadā Batumi Polijas izlases sastāvā uzvarējusi Eiropas sieviešu komandu šaha čempionātā;
* Pasaules komandu šaha čempionātā piedalījusies 2015. gadā.

Par panākumiem turnīros FIDE 2013. gadā Kulonai piešķīra starptautiskās meistares (WIM) nosaukumu, bet 2014. gadā - starptautiskās lielmeistares (WGM) nosaukumu. 2019. gadā kļuvusi par starptautisko meistaru (IM).

## Atsauces

## Ārējās saites
Marjola Vozņaka

**Marjola Vozņaka** (; dzimusi ) ir Polijas starptautiskā meistare šahā (2015).

## Biogrāfija
Polijas junioru šaha čempionātu daudzkārtējā laureāte, kuros izcīnījusi 2 zelta (2010. gadā U12 vecuma grupā, 2012. gadā U14 vecuma grupā) un 2 sudraba (2013. gadā - U16 vecuma grupā, 2015. gadā - U18 vecuma grupā) medaļas. 2013. gadā Eiropas jauniešu šaha čempionātā U16 vecuma grupā izcīnījusi sudraba medaļu.
2015. gadā debitējusi Polijas sieviešu šaha čempionāta finālā un ierindojusies 4. vietā. 2015. gadā Polijas komandas sastāvā izcīnījusi sudraba medaļu Eiropas junioru komandu čempionātā šahā.

Pasaules šaha olimpiādē 2016. gadā Polijas izlases sastāvā izcīnījusi sudraba medaļu komandu vērtējumā.

Par panākumiem turnīros FIDE 2015. gadā Vozņakai piešķīra starptautiskās meistares (WIM) nosaukumu.

## Atsauces

## Ārējās saites
Asipoviči

**Asipoviči** () jeb **Osipoviči** () ir pilsēta Baltkrievijā, Mogiļevas apgabala rietumos, Asipoviču rajona centrs. Dzelzceļa mezgls. Pilsētas pievārtē - Baltkrievijas armijas kara bāze.

## Vēsture
Par pilsētas dibināšanas mirkli uzskata 1872. gadu, kad tika atklāta dzelzceļa stacija Liepājas—Romnu līnijā. Otrā pasaules kara laikā no 1941. gada 30. jūnija līdz 1944. gada 28. jūnijam pilsēta atradās vācu okupācijā, gandrīz visi pilsētas ebreju iedzīvotāji tika ieslodzīti Asipoviču geto, bet vēlāk iznīcināti holokaustā. 1943. gada 30. jūlijā Asipoviču stacijā notika viena no lielākajām padomju partizānu diversijām kara laikā - tika uzspridzināti 4 ešeloni. Kopš 1991. gada - neatkarīgās Baltkrievijas sastāvā.

## Atsauces

## Ārējās saites

* Asipoviči vietnē "Baltkrievijas globuss"
Karina Cifka

**Karina Cifka** (; dzimusi  Ribņikā kā **Ščepkovska** (), arī **Ščepkovska-Horovska** ()) ir Polijas starptautiskā lielmeistare šahā (2010).

## Biogrāfija
Daudzkārtējā Polijas junioru šaha čempionātu laureāte dažādās vecuma grupās: 2002. gadā izcīnījusi sudraba medaļu U16 vecuma grupā, 1999. gadā U12 vecuma grupā, 2003. gadā uzvarējusi U16 vecuma grupā, 2005. gadā uzvarējusi U18 vecuma grupā un 2006. gadā izcīnījusi sudraba medaļu U20 vecuma grupā. Pārstāvējusi Poliju arī Pasaules un Eiropas junioru šaha čempionātos, kur lielāko panākumu guvusi Pasaules junioru čempionātā 2003. gadā, kad izcīnījusi sudraba medaļu U16 vecuma grupā. Kopš 2004. gada regulāri piedalījusies Polijas sieviešu šaha čempionāta finālos. Šajos turnīros izcīnījusi 6 medaļas: zelta (2020), sudraba (2015) un 4 bronzas (2011, 2013, 2017, 2021). 2010. gadā Poznaņā uzvarējusi Polijas studenšu šaha čempionātā. 2011. gadā dalījusi 1.-2. vietu Kristīnas Radzikovskas šaha memoriālā. 2012. gadā atkārtoti uzvarējusi Polijas studenšu šaha čempionātā. 2020. gada augustā uzvarējusi Polijas sieviešu šaha čempionātā, papildus mačā par 1. vietu ar 2:0 pārspējot Klaudiju Kulonu. 2021. gada maijā Bidgoščā izcīnījusi 3. vietu Polijas sieviešu šaha čempionātā. 2025. gada maijā izcīnījusi 5. vietu Polijas šaha čempionātā sievietēm.

2021. gada novembrī Rīgā ierindojusies 42. vietā 2021. gada "FIDE Chess.com Grand Swiss" turnīrā sievietēm.

Sekmīgi pārstāvējusi Polijas komandu lielākajos komandu šaha turnīros:
* Pasaules šaha olimpiādēs piedalījusies 4 reizes (2012-2018). Komandu vērtējumā izcīnījusi sudraba (2016) medaļu. Individuālajā vērtējumā izcīnījusi sudraba (2016) medaļu;
* Eiropas komandu šaha čempionātos piedalījusies 5 reizes (2011-2019). Komandu vērtējumā izcīnījusi sudraba (2011) un bronzas (2013) medaļas. Individuālajā vērtējumā izcīnījusi sudraba (2013) un bronzas (2011) medaļas;
* Pasaules komandu šaha čempionātā piedalījusies 3 reizes (2007-2009, 2015).

Par panākumiem turnīros FIDE 2006. gadā Cifkai piešķīra starptautiskās meistares (WIM) nosaukumu, bet 2010. gadā - starptautiskās lielmeistares (WGM) nosaukumu. 2016. gadā izpildījusi starptautiskā vīriešu meistara (IM) nosaukuma normu.

## Atsauces

## Ārējās saites
Bihava

**Bihava** var būt:

*Bihava (*Быхаў*) - pilsēta Baltkrievijā
*Bihava (*Bychawa*) - pilsēta Polijā
Kaive (Sēmes pagasts)

**Kaive** ir ciems Tukuma novada Sēmes pagastā. Atrodas pagasta rietumu daļā 8,3 km no pagasta centra Sēmes, 15,9 km no novada centra Tukuma un 99,3 km no Rīgas autoceļu V1437 (Bieļas–Kaive–Lamiņi–Zentene), V1439 (Pūre–Kaive) un V1440 (Kaive–Brizule) krustojumā.

Kaivē aug Kaives Senču ozols, kas ir resnākais koks Latvijā un Baltijā. Apdzīvotā vieta veidojusies ap vēsturisko Kaives muižu (*Gut Kaiwen*).

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Cilvēki
* Vija Artmane (1929—2008), latviešu padomju teātra un kino aktrise.

## Atsauces
Socko

**Socko** var būt:
* Bartošs Socko (*Bartosz Soćko*; 1978) — Polijas šaha lielmeistars;
* Monika Socko (*Monika Soćko*; 1978) — Polijas šaha lielmeistare.
Bartošs Socko

**Bartošs Socko** (; dzimis  Pjasečno) ir Polijas starptautiskais lielmeistars šahā (1999).

## Biogrāfija
Divas reizes uzvarējis Polijas junioru šaha čempionātos: 1994. gadā U16 vecuma grupā un 1995. gadā U18 vecuma grupā. Kopš 1995. gada regulāri piedalās Polijas šaha čempionātu finālos, kuros izcīnījis 3 zelta (2008, 2013, 2023), 4 sudraba (2003, 2005, 2006, 2007) un 2 bronzas (2019, 2021) medaļas. Polijas komandu šaha čempionātos deviņas reizes (1996–2006) uzvarējis Varšavas šaha kluba *Polonia Warszawa* sastāvā, bet trīs reizes (2010–2013) Katovices šaha kluba *Hetman Katowice* sastāvā. Divas reizes ir uzvarējis Polijas čempionātā šaha ātrspēlē (2011, 2012) un trīs reizes ir bijis labākais Polijas ātrā šaha čempionātos (1998, 2002, 2004).

Daudzu starptautisko šaha turnīru uzvarētājs. 1995. gadā uzvarējis turnīrā Krakovā. 2002. gadā Berlīnē uzvarējis Emanuela Laskera memoriālā. Divas reizes piedalījies Pasaules šaha kausa izcīņas turnīros pēc izslēgšanas sistēmas, taču 2007. gadā zaudējis 2. kārtā, bet 2011. gadā jau 1. kārtā piekāpies Viktoram Bologanam. 2012. gadā Sanktpēterburgā kopā ar Aleksandru Areščenko dalījis pirmo vietu Mihaila Čigorina memoriālā Sanktpēterburgā. 2013. gadā Rīgā uzvarējis starptautiskajā šaha turnīrā *[[Rīgas Tehniskās universitātes Open|RTU Open]]*. 2014. gadā dalījis pirmo vietu šaha turnīrā Lisabonā. 2015. gadā uzvarējis šaha turnīrā Grācā. 2024. gada maijā Žešovā ierindojies 5. vietā Polijas šaha čempionātā.

Pārstāvējis Polijas komandu lielākajos komandu šaha turnīros:
* Pasaules šaha olimpiādēs piedalījies 8 reizes (2000-2014). Individuālajā vērtējumā izcīnījis bronzas (2000) medaļu;
* Eiropas komandu šaha čempionātos piedalījies 8 reizes (1999-2013). Individuālajā vērtējumā izcīnījis sudraba (2003) medaļu.

Par panākumiem turnīros FIDE 1995. gadā Socko piešķīrusi starptautiskā meistara (IM), bet 1999. gadā - starptautiskā lielmeistara (GM) nosaukumu.

## Personīgā dzīve
Precējies ar Polijas šaha lielmeistari Moniku Socko. Ģimenē ir trīs bērni. Divas reizes (2008, 2013) pāris ir uzstādījis savdabīgu sasniegumu Polijas šaha čempionātos, izcīnot uzvaru gan sieviešu, gan vīriešu konkurencē.

## Atsauces

## Ārējās saites
UNESCO Pasaules mantojuma vietas Senegālā

Sarakstā apkopotas tās **vietas [[Senegāla|Senegālā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. Kopā UNESCO sarakstā no Senegālas ir iekļautas **7 vietas** (5 kultūras objekti un 2 dabas objekti), savukārt 8 vietas ir iekļautas oficiālajā kandidātu sarakstā. Niokolo-Koba nacionālais parks ir iekļauts apdraudēto Pasaules mantojumu objektu sarakstā. Senegāla Pasaules mantojuma konvenciju ratificēja 1976. gada 13. februārī.

## Sarakstā iekļautie objekti

## Sarakstā iekļautie objektu izvietojums

## Kandidātu sarakstā esošie objekti

## Atsauces
Prizma (optika)

thumbnail|200px|Prizma
**Prizma** (, *prísma* — ‘sazāģētais’) optikā ir caurspīdīgs ķermenis, kuru veido viendabīga vide un izmanto dažādos optiskos instrumentos. Bieži prizma ir izgatavota no stikla, bet tikpat labi var izmantot arī citus caurspīdīgus materiālus. Pēc ārējā izskata tā līdzinās ģeometriskajai figūrai prizmai. No tā arī ir radies šī priekšmeta nosaukums. Ir arī tādas prizmas, kas pēc ārējā izskata neizskatās tādas pašas kā ģeometriskās figūras prizmas. Galvenais, lai prizmai ir divas plakanas šķeļošās virsmas, jo, gaismas staram nonākot uz šīs virsmas, gaisma tiek lauzta un dispersijas rezultātā izkliedēta, veidojot spektru.

## Skatīt arī
* Pentaprizma — prizma ar piecām sānu skaldnēm
Ēnas iela (Rīga)

**Ēnas iela** ir iela Rīgā, Kurzemes rajonā, Imantā. Iela sākas no Jūrmalas gatves un beidzas pie Rīgas—Jūrmalas veloceliņa (Pureņu iela) līdzās dzelzceļa līnijai Torņakalns—Tukums II, nekrustojot citas ielas. Kopējais ielas garums ir 300 metri, tā ir klāta ar asfalta segumu. Ielā ir tikai savrupmāju apbūve.

## Ielu savienojumi
Ēnas iela ir savienota ar šādām ielām:
* Jūrmalas gatve (T veida krustojums)
* Pureņu iela (T veida krustojums)

## Skatīt arī
* Imanta

## Atsauces
Viķerava

**Viķerava** ir apdzīvota vieta Alūksnes novada Liepnas pagastā. Atrodas pagasta rietumu daļā 6 km no pagasta centra Liepnas, 29 km no novada centra Alūksnes un 231 km no Rīgas. Apdzīvotā vieta daļēji izzudusi.

Apdzīvotā vieta atrodas pie autoceļa P41.

## Atsauces
Baadurs Džobava

**Baadurs Džobava** (; dzimis  Gala) ir Gruzijas starptautiskais lielmeistars šahā (2001).

## Biogrāfija
2000. gadā izcīnījis bronzas medaļu Pasaules junioru šaha čempionātā U18 vecuma grupā. 2001. gadā Vācijā uzvarējis starptautiskajā šaha turnīrā *Schwäbisch Gmünd*. 2003. gadā uzvarējis Gruzijas šaha čempionātā un starptautiskajā šaha turnīrā Dubaijā. 2004. gadā Tripolē piedalījies Pasaules šaha čempionātā pēc izslēgšanas sistēmas, kurā zaudējis 1. kārtā. 2005. gadā Skanderborgā (Dānija) uzvarējis šaha festivālā *Samba Cup*. 2006. gadā Maskavā uzvarējis starptautiskajā šaha turnīrā *Aerofłot Open*. 2007. gadā atkārtoti uzvarējis Gruzijas šaha čempionātā. 2008. gadā dalījis pirmo vietu starptautiskajā šaha turnīrā Baku. 2009. gadā izcīnījis bronzas medaļu Eiropas šaha čempionātā, bet 2010. gadā šajā turnīrā izcīnījis vicečempiona titulu. 2011. gadā Sarajevā uzvarējis starptautiskajā šaha turnīrā *Bosna*, kā arī Varšavā kļuvis par Eiropas ātrā šaha čempionāta uzvarētāju un bijis labākais starptautiskajā šaha turnīrā Milānā. 2012. gadā kļuvis par trīskārtēju Gruzijas šaha čempionāta uzvarētāju. 2014. gadā Minskā dalījis 1.-3. vietu Dāvida Bronšteina šaha memoriālā un uzvarējis papildu turnīrā par pirmo vietu. 2016. gadā Eiropas individuālajā šaha čempionātā bijis trešais, bet 2017. gada jūnijā Minskā šajā turnīrā izcīnījis sudraba medaļu.

2021. gada novembrī Rīgā ierindojies 80. vietā 2021. gada "FIDE Chess.com Grand Swiss" turnīrā. 2025. gada septembrī Samarkandā ierindojies 113. vietā "FIDE Grand Swiss" turnīrā.

Pārstāvējis Gruzijas komandu lielākajos komandu šaha turnīros:
* Pasaules šaha olimpiādēs piedalījies 8 reizes (2000-2010, 2014-2016). Individuālajā vērtējumā izcīnījis 3 zelta (2004 - divas, 2016) medaļas;
* Eiropas komandu šaha čempionātos piedalījies 9 reizes (1999-2015). Komandu vērtējumā izcīnījis bronzas (2003) medaļu. Individuālajā vērtējumā izcīnījis sudraba (2001) medaļu;
* Pasaules komandu šaha čempionātā piedalījies 2005. gadā.

Par panākumiem turnīros FIDE 2000. gadā Džobavam piešķīrusi starptautiskā meistara (IM), bet 2001. gadā - starptautiskā lielmeistara (GM) nosaukumu.

## Atsauces

## Ārējās saites
Azerbaidžāna Eirovīzijas dziesmu konkursā

**[[Azerbaidžāna]] [[Eirovīzijas dziesmu konkurss|Eirovīzijas dziesmu konkursā]]** ir piedalījusies 16 reizes, no kurām finālos ir piedalījusies 17 reizes, debitējot 2008. gada konkursā, kad tās raidorganizācija İTV kļuva par pilntiesīgu EBU locekli. Azerbaidžāna bija pēdējā Kaukāza valsts, kas debitēja konkursā pēc Armēnijas 2006. gada konkursā un Gruzijas 2007. gada konkursā.
 
Azerbaidžāna konkursā ir uzvarējusi vienu reizi – 2011. gada konkursā, četrus gadus pēc savas debijas, ar dziesmu *[[Running Scared]]*, ko izpildīja *[[Ell & Nikki]]*.

## Azerbaidžānas pārstāvji Eirovīzijā
:  *Uzvarētāji*
:  *Otrā vieta*
:  *Trešā vieta*
:  *Pēdējā vieta*
:  *Nekvalificējās finālam*

## Konkursi Azerbaidžānā

## Galerija

Attēls:ESC 2008 - Azerbaijan - Elnur and Samir 1st semifinal.jpg|Elnurs un Samirs 2008. gada konkursā Belgradā, Serbijā.
Attēls:Aysel and Arash semifinal.jpg|Aisela un Arašs 2009. gada konkursā Maskavā, Krievijā.
Attēls:Safura Alizadeh - May 2010 Semifinal.jpg|Sefure 2010. gada konkursā Oslo, Norvēģijā.
Attēls:Ell & Nikki - Azerbaijan (Eurovision Song Contest 2011).jpg|*[[Ell & Nikki]]* 2011. gada konkursā Diseldorfā, Vācijā.
Attēls:Farid Mammadov at Eurovision 2013.jpg|Farids Mamadovs 2013. gada konkursā Malmē, Zviedrijā.
Attēls:ESC2014 - Azerbaijan 08.jpg|Dilara Kazimova 2014. gada konkursā Kopenhāgenā, Dānijā.
Attēls:20150516 ESC 2015 Elnur Huseynov 8202.jpg|Elnurs Hjosejnovs 2015. gada konkursā Vīnē, Austrijā.
Attēls:ESC2016 - Azerbaijan 34.jpg|Samra 2016. gada konkursā Stokholmā, Zviedrijā.
Attēls:Dihaj представляет Азербайджан на Евровидении в Киеве. Фото 7.jpg|*[[Diāna Hadžijeva|Dihaj]]* 2017. gada konkursā Kijivā, Ukrainā.
Attēls:ESC2018 - Azerbaijan 01.jpg|Aisela 2018. gada konkursā Lisabonā, Portugālē.
Attēls:ESC2019 - Azerbaijan 02.jpg|Čingizs 2019. gada konkursā Telavivā, Izraēlā.
Attēls:ESC 2021 Rotterdam 1st Semi Jury Show Azerbaijan2.jpg|*[[Samira Efendi|Efendi]]* 2021. gada konkursā Roterdamā, Nīderlandē.


## Piezīmes

## Ārējās saites
* Azerbaidžānas profils Eurovision.tv lapā
* Azerbaidžānas pārstāvju un rezultātu uzskaitījums – ''EUROVISIONWORLD.COM''
Koknesis

**Koknesis** ir ezers Tukuma novada Sēmes pagasta dienvidos, uz rietumiem no Raudas. Ezera dienvidu krastā atrodas valsts autoceļš V1482 (pievadceļš Raudas pansionātam).

## Atsauces
Kuguriņu ezeriņi

**Kuguriņu ezeriņi** ir trīs nelieli ezeriņi Tukuma novada Sēmes pagasta centrālajā daļā, uz dienvidaustrumiem no Sēmes. 

## Atsauces
Ķelda

**Ķelda** (arī **Ķeldas ezers**, **Ķeldes ezers**) ir noteces ezers Tukuma novada Sēmes pagasta rietumos. No ezera iztek Plieņupe uz Rīgas līci. Dažkārt novērota zivju slāpšana.

## Atsauces
Ķilmupe

**Ķilmupe** (arī **Kogra**) ir Kalnupes labā krasta pieteka Tukuma novadā. 

Izteka - no Ķilmju purva. Tek ziemeļrietumu virzienā. Ietek Kalnupē uz ziemeļiem no Rindzeles. Ķilmupi šķērso valsts autoceļš V1435 (Līgas–Zentene–Rideļi), tās krastos neatrodas lielas apdzīvotās vietas.

## Atsauces